Pirkimo sąlygų 2 priedas

**TECHNINĖ UŽDUOTIS**

Statytojas: UAB „Giraitės vandenys“.

Darbų vykdymo vieta: Taikos g., Kauno g., Vandžiogalos mstl., Vandžiogalos sen., Kauno r. sav.

Pirkimo objektas: Vandentiekio ir nuotekų šalinimo tinklų plėtros Taikos g. ir Kauno g., Vandžiogalos mstl., Kauno r. sav. darbo projekto ir statybos darbai.

Statybos rūšis - nauja statyba.

Statinio kategorija – Nesudėtingasis II gr. statinys.

1. Rangovas, pasirašęs sutartį, privalo atlikti statybos rangos darbus remiantis Statytojo parengtu Techninio darbo projekto Nr. AT-22I-1907 (toliau – Techninis darbo projektas) nustatytais reikalavimais ir technologijomis (arba siūlyti alternatyvą).
2. Rangovas privalo pagal Užsakovo nurodytus reikalavimus iki darbų pradžios pateikti: suderintą darbų/mokėjimo grafiką.
3. Rangovas privalės pagal Užsakovo nurodytus reikalavimus iki darbų pradžios užsakyti el. statybos darbų žurnalą (prenumeratos užsakymas, statybos žurnalo pildymas ir saugojimas ir po statybos darbų baigimo jo pilnas perleidimas perkančiajam subjektui). Rangovas privalo pildyti el. statybos darbų žurnalą, atlikdamas jame tikslius įrašus, kuriuose būtų aprašoma statybos darbų eiga (nuo statybos pradžios iki atidavimo naudoti). Žurnale taip pat pildoma visų statybos priežiūros dalyvių atliktų patikrinimų rezultatai ir reikalavimai. Žurnalo pildymas turi atitikti Aplinkos ministerijos patvirtintų teisės aktų reikalavimus. Įkelia papildomą dokumentaciją pagal Užsakovo reikalavimus. **Užsakovui turi būti sudaroma galimybė naudotis šia informacija, kai tik tai yra reikalinga**.
4. Atlikus darbus, Rangovas privalės pagal Užsakovo nurodytus reikalavimus: parengti inžinerinių tinklų kontrolines geodezines nuotraukas su šulinių kortelėmis (jos turi būti parengtos ir suderintos vadovaujantis Geodezijos ir kartografijos techninių reikalavimų reglamentu GKTR 2.01:2020 „Inžinerinių tinklų objektų geodezinių matavimų atlikimo ir inžinerinių tinklų planų sudarymo tvarka“, prieš keliant derinti į **inžinerinės infrastruktūros sistemą (TIIIS), turi būti suderinti su užsakovu UAB „Giraitės vandenys“ atsakingu asmeniu** **asta.liutkevice@giraitesvandenys.lt****)**, parengti kadastrinę bylą, gauti statybos užbaigimo dokumentus. Vadovaujantis Lietuvos Respublikos specialiųjų žemės naudojimo sąlygų įstatymo 8 straipsniu, įregistruoti registrų centre naujai nustatytas ir (ar) pasikeitusias (panaikintas) specialiąsias žemės naudojimo sąlygas. Įregistruoti tinklus Registrų centre UAB „Giraitės vandenys“ vardu, gavus įgaliojimą.
5. Tik Rangovas yra atsakingas už garantiją, kad jo subrangovai ir tiekėjai būtų informuoti apie šiose Pirkimo sąlygose išdėstytus reikalavimus ir tik jis atsako už garantiją, kad visų šių reikalavimų bus laikomasi.
6. Rangovas privalo užtikrinti darbų vykdymą pagal TDP/DP reikalavimus. Visi statybos darbai turi būti vykdomi laikantis STR reikalavimų.
7. Tik Rangovas yra atsakingas už garantiją, kad visos medžiagos, komponentai, įranga bus naudojami, montuojami ir eksploatuojami laikantis gamintojo nustatytų reikalavimų, ir kad gamintojo garantijos galiojimas nenutrūktų. **Rangovas privalo susiderinti objekte naudojamų medžiagų sąrašą**.
8. Visos konstrukcijos, medžiagos ir įranga turi būti sertifikuoti arba pripažinti tinkamai naudoti Lietuvoje nustatyta tvarka ir turėti atitikties įvertinimo dokumentą. Visoms panaudotoms medžiagoms ir gaminiams rangovas privalės pateikti eksploatacinių savybių deklaracijas.
9. **Rangovas teikdamas aktus už bendrąją dalį kartu pateikia ir aktuojamą dokumentaciją.**
10. **Rangovas užbaigęs darbus Užsakovui pateikia:**
* lydraštį (registruoja UAB „Giraitės vandenys“ administratorė);
* perdavimo – priėmimo aktą;
* Projektą TDP/DP pasirašytą \*.adoc ir \*.pdf formatu.
* išpildomąją nuotrauką su šulinių kortelėmis, atnaujintą pasijungimo vietos šulinio kortelę 1 egz. (byla) ir 1 elektroninėje laikmenoje (\*.pdf,  \*.dwg failus suderintus TIIIS sistemoje 1 egz. ir 1 elektroninėje laikmenoje;
* TIIIS sistemos suderinimų ataskaita 1 egz. ir 1 elektroninėje laikmenoje;
* Kadastrinę bylą 1 egz. (bylą) ir 1 elektroninėje laikmenoje (\*.dwg, \*.pdf failus);
* Pateikti vandentiekio tinklų hidraulinių bandymų aktus 1 egz. (byla) ir 1 elektroninėje laikmenoje;
* Atlikti vandentiekio magistralinių vamzdynų dezinfekciją ir pateikia aktus;
* Pateikti magistralinių vamzdynų vandens tyrimų analizę
* Atliktą TV diagnostiką ir ataskaitą 1 elektroninėje laikmenoje (\*video, \*.pdf failus);
* Statybos užbaigimo deklaraciją ir prašymą užregistruoti tinklus 1 egz. (byla) ir 1 elektroninėje laikmenoje.

**Pastaba:** 1 el. laikmena su įrašyta dokumentacija (**pageidautina USB laikmenoje**)

Pridedamas Techninis darbo projektas Nr. AT-22I-1907.